钦定古今图书集成/理学汇编/学行典/第255卷 > 岑徽
## 钦定古今图书集成/理学汇编/学行典/第255卷 > 岑徽

按《广东通志》：“岑徽，字理猷，南海人。赋性孝友，少业儒
不售，遂由吏员历事。考满授职主簿，奉委修殿，勤劳
著声，为冢宰施凤来所推重。解组乡居，多行善事。尝
贷金于人，贫则焚券，不求其偿。凡有婚娶艰于财者，
解囊赠之，丧葬无措者，助赀舍地以葬之。朋友有死
绝者，代为治丧，另置田，择其旁支以继之。居恒修炼”
丸散以济疾病；葺治桥路以利往来。刻《迪吉录》以劝
积善，捐地以建浮屠，乡党咸称善人焉。卒年七十有
四。所著《遗训》二十款，以诫其子孙，载在《家乘》。